de arteriis mammalium et avium. 



Corollaria. 



657 



arteria iliaca, eius ramo, aut ex initio arteriae cruralis, in Eqiio, Eri- 

 naceo Europaeo, Lepore timido et SueScropha. Formatione hac itaque 

 ad formationem arteriae circumflexae ilium transitum parari videmus, 

 quae in homine pone ligamentum Poupartii oritur. Arteria iudicata, 

 musculum psoam transversim decussans, a parte inferiore eum tegens, 

 ad externam partem decurrit, — arteria ileoliimbalis in homine pone 

 musculum psoam, a parte inferiore ab eo tecta, decurrit. Formatio 

 tamen hic etiam quodammodo intermedia apparet, cum in Sciuro 

 vulgari arteria indicata, fibris nonnullis musculi psoae maioris a parle 

 inferiore tecta, ad externam partem tendat. In Equo, praeter arteriam 

 indicatam, arteria circumflexa ilium secundum Gurltium nulla, in 

 Erinaceo Europaeo nulla circumflexa ilium, attamen arteria ileolum- 

 balis, in Mure decumano, in Criceto vulgari et Mustela Marte, simui 

 cum ea, arteria circumflexa ilium, solito loco fere ut in homine oriun- 

 da, solitoque modo decurrens, adest. Arteriae itaque indicatae, in 

 mammalibus variis vario modo se habent, in plerisque tamen singu- 

 lari modo oriuntur, decursum singularem ofTerunt, musculos transver- 

 sos et obliquos abdominis adeunt, eamque ob rem arteriae musculares 

 abdominis posteriores laterales, ut arteriae, partibus anterioribus ho- 

 rum musculorum destinatae, arteriae musculares abdominis laterales 

 anteriores nominandae sunt. 



Arteriae spermaticae internae, binae plerumque, interdum 

 ut in Cavia Cobaya quatuor, quoad originis locum, formationes 

 complures ofFerunt. In Cavia Cobaya anteriores ex arteriis renalibus, 

 posteriores ex aorta, in homine arteriae binae ex aorta, plerumque 

 paulo infra arterias renales, in animalibus plerisque magis e poste- 

 riore aortae parte, paulo ante arteriam mesentericam posteriorem, 

 in Sciuro vulgari cum arteria mesenterica posteriore simul fere, 

 in Criceto vulgari aut ex arteria iliaca aut ex arteria hypogastrica 

 oriuntur. 



